Նինա Ռուսլանովա

**Նինա Իվանովնա Ռուսլանովա** (, ), խորհրդային և ռուսական թատրոնների և ֆիլմերի դերասանուհի։ Ռուսաստանի Դաշնության ժողովրդական արտիստ (1998 թվական), ՌԽՖՍՀ Վասիլև եղբայրների անվան պետական մրցանակի դափնեկիր (1986 թվական)։ «Նիկա» մրցանակի քառակի դափնեկիր։

## Կենսագրություն
Դերասանուհին չգիտեր իր ծննդյան հանգամանքները։ Ենթադրաբար երկու ամսական հասակում նրան գտել են Բոգոդուխով քաղաքում (Խարկովի մարզ, ՈւԽՍՀ) և տեղավորել մանկատանը։ Այնտեղ նրան տվել են Իվանովնա հայրանունը, իսկ Ռուսլանովա ազգանունը նրան տվել է մանկատների տեսուչը՝ ի պատիվ երգչուհի Լիդիա Ռուսլանովայի։*Եկավ մանկապարտեզների տեսուչը՝ շատ հարգված, մեծ կին, շատ արժանապատիվ, մի մեծ տուփ շոկոլադով։ Ես երբեք չէի փորձել դրանք, նույնիսկ երբեք չէի տեսել , և դրանից հետո տուփը անմիջապես անհետացավ, ես նույնիսկ ժամանակ չունեի փորձել այն։ Այնուհետև նա ինձ հարցնում է. «Աղջի՛կ, անունդ ի՞նչ է», ես ուկրաիներենով պատասխանում եմ (այն ժամանակ միայն ուկրաիներեն էի խոսում). «Նինա», «Իսկ ազգանունդ ինչպե՞ս է», «Не знаю, немає в мене фамілії», «Հիշի՛ր, աղջիկ, որ քո ազգանունն այժմ կլինի Ռուսլանովա, կա այդպիսի հայտնի երգչուհի»։ Եվ ես կարծում եմ,- շարունակում է Նինա Իվանովնան,- որ սա նրա շնորհն է, նրա (Ռուսլանովայի) տաղանդը փոխանցվել է ինձ ողջ կյանքիս ընթացքում:*Ծննդյան օրը դեկտեմբերի 5-ն է, ընտրել է ինքնուրույն, քանի որ ԽՍՀՄ-ում հանգստյան օր էր՝ Ստալինի Սահմանադրության օրը, որի ժամանակ տեղի էին ունենում հանպատրաստից համերգներ, և մանկատունը տալիս էր համեմատաբար համեղ սնունդ։

Նինա Ռուսլանովան մինչև չափահաս դառնալը փոխել է Խարկովի մարզում գտնվող հինգ մանկատուն, ավարտել է շինարարական դպրոցը գիպսագործի մասնագիտությամբ, այնուհետ ընդունվել Խարկովի թատերական ինստիտուտ, որտեղ սովորել է մեկ կուրս։

Խարկովից Մոսկվա մեկնելով՝ ընդունվել է Բ.Վ.Շչուկինա անվան թատերական դպրոց։ 1969 թվականին ավարտել է Վ. Կ. Լվովի կուրսը Լ. Ա. Ֆիլատովի, Ա. Լ .Կայդանովսկու, Բ. Ս. Գալկինի, Ն. Ս.Գուրզոի, Վ. Ա. Կավանովի, Ի. Վ. Դիխովիչի, Ա. Ա. Վերտինսկայայի, Ա. Ս. Խալեցկիի, Յան Արլազորովի հետ միասին։

1969 թվականից Եվգ. Վախթանգովի անվան թատրոնի դերասանուհի, 1985-1988 թվականներից Վլ. Մայակովսկինի անվան թատրոնի դերասանուհի։ Ծառայել է Ռուբեն Սիմոնովի անվան թատրոնում։

1967 թվականից նկարահանվել է ֆիլմերում (նրա առաջին դերը Նադեժդան էր Կիրա Մուրատովայի «Համառոտ հանդիպումներ» ֆիլմում)։ 1988 թվականից Մ. Գորկու անվան կինոստուդիայի դերասանուհի։ Ընդհանուր առմամբ դերասանուհին ունի գրեթե 150 կինոդերեր։

2019 թվականի հունվարի 28-ին Նինա Ռուսլանովան «Ռոսիա-1» հեռուստաալիքի Բորիս Կորչևնիկովի հետ «Մարդու ճակատագիր» հաղորդումի հերոսն էր։

### Վերջին տարիներ, հիվանդություն, մահ, հուղարկավորություն
2009 և 2014 թվականներին երկու կաթված ստանալուց հետո Նինա Ռուսլանովան ստիպված է եղել հեռանալ ակտիվ ստեղծագործական աշխատանքից։ 2010 թվականին դերասանուհին տարել է սրտի փականի փոխարինման վիրահատություն։

2021 թվականի հոկտեմբերին Ռուսլանովան հիվանդանոց է գնացել սրտի խնդիրներից վատ ինքնազգացողության պատճառով։ Մի քանի օր անց դերասանուհուն տեղափոխել են վերակենդանացման բաժանմունք և սրտամկանի ինֆարկտ ստացել։ Հետագայում ախտորոշվել է I-II աստիճանի շնչառական անբավարարություն, նախասրտերի ֆիբրիլյացիա և վիրուսային թոքաբորբ՝ կորոնավիրուսի ֆոնի վրա։

Նինա Ռուսլանովան մահացել է 2021 թվականի նոյեմբերի 21-ին Մոսկվայում, 76 տարեկան հասակում։ Դերասանուհուն հրաժեշտը տեղի է ունեցել 2021 թվականի նոյեմբերի 24-ին Կինեմատոգրաֆիստների կենտրոնական տանը, հուղարկավորությունը տեղի է ունեցել նույն օրը Տրոեկուրովյան գերեզմանատանը Աննա Պոլիտկովսկայայի, Յուլիա Նաչալովայի, Վալենտինա Տոլկունովայի, Անդրեյ Պանինի, Վլադիսլավ Գյունդարով, Լյուբով Պոլիշչուկի, Նատալյա Գունդարևայի գերեզմանների մոտ։

2024 թվականի օգոստոսի 18-ին Ռուսլանովայի գերեզմանի մոտ բացվել է հուշարձան։

### Ընտանիք
* Ամուսնացած է եղել իրավաբան և ձեռնարկատեր Գաննադի Ռուդակովի հետ։
** Դուստրը` Օլեսյա Գաննադևնա Ռուդակովա (ծնվել է 1976 թվականին)։ Մայրիկի հետ միասին նկարահանվել է մի քանի ֆիլմերում («Երկու անգամ հարություն առած» (1984 թվական), «Ռետինե կին» (1991 թվական), «Կա-կա-դու» և «Բարի գիշեր!» (1992 թվական)։
** Թոռնիկը` Կոնստանտին (ծնվել է 2009 թվականին)։
* 1980-ականների վերջից նա ոչ պաշտոնական, չգրանցված հարաբերությունների մեջ է Սանկտ Պետերբուրգի Լենսովետի անվան ակադեմիական թատրոնի հնչյունային օպերատոր Ռաֆկաթ Գաբիտովի հետ։

## Ստեղծագործություն
### Դերեր

#### [[Ե․ Վախթանգովի անվան թատրոն|Ե. Վախթանգովի անվան թատրոն]] (1969-ից 1979 թվականներ)
* 1969, 1977` «Առևտրական ազնվականության մեջ» Ժ. Մոլիեր։ Բեմադրոող Վ. Շլեզինգեր` *Նիկոլ*
* 1970` «Սրտի հիշողություն» Ա. Կոռնեյչուկ` *Նատաշա*
* 1970` «Կոնարմիա» Ի. Է. Բեբել` *Մարիա*
* 1970` «Արտյոմ» Ա. Խազինա` *Զյաբլովա*
* 1971` «Անտոնիոս և Կլեոպատրա» Ու. Շեքսպիր։ Բեմադրոող Ե. Սիմոնով` *Հարմիանա*
* 1972` «Թատրոնի երիտասարդություն» Ա. Կ. Գլադկով։ Բեմադրոող Ե. Սիմոնով` *Նինա Պրոխորովա*
* 1973` «Կինը երկաթե դռան հետևում»` *Շարգիա*
* 1974` «Կովալյովան գավառից» Ի. Մ. Դվորեցկի` *Ելենա Միխայլնովնա Կովալյովա*
* 1974` «Թատերական երևակայություն» Լ. Զորին` *Կատյա-բուֆետի աշխատող*
* 1975` «Ֆրոնտ» Ա. Կոռնեյչուկ։ Բեմադրոող Ե. Սիմոնով` *Մարուսյա*
* 1975` «Իրկուտսկի պատմություն» Ա. Ն. Արբուզովա։ Բեմադրոող Ե. Սիմոնով` *Վալկա-էժանագին*
* 1976` «Ռիչարդ III» Ու. Շեքսպիր։ Բեմադրոող Ռ. Ն. Ղափլանյան` *Մարգարիտա*
* 1979` «Լեշիյ» Ա. Պ. Չեխով։ Բեմադրոող Ե. Սիմոնով` *Սոնյա*

#### Մոսկվայի Վլադիմիր Մայակովսկու անվան ակադեմիական թատրոն (1985 թվական)
* 1985` «Վաղը եղել է պատերազմ» Բ. Վասիլև` *Պոլյակովա, Իսկրայի մայրիկ*

#### Մոսկվայի Ռուբեն Սիմոնովի անվան դրամատիկական թատրոն
* «Ռազմուհի» Ն. Ս. Լեսկով` *Դոմնա Պլատոնովա*
* «Տարեդարձ» Ա. Պ. Չեխով` *Մերչուտկինա*

### Ֆիլմագրություն

#### «Ֆիտիլ» կինոհանդես

### Տեսահոլովակներ
* 2002 `«Ձմեռ (Փափուկ արջուկ)», Դմիտրի Գորդոնի և Նատալյա Մոգիլևսկայայի դուետ (ռեժիսոր` Մաքսիմ Պապեռնիկ, խոսքեր և երաժշտություն՝ Ալեքսանդր Ռոզենբաում)։

### Մուլտֆիլմների հնչյունավորում

## Մրցանակներ և ձեռքբերումներ
**Պետական մրցանակներ**
* 1982` ՌՍՖՍՀ վաստակավոր արտիստ
* 1986` Վասիլև եղբայրների անվան ՌՍՖՍՀ պետական մրցանակ «Իմ ընկեր Իվան Լապշին» ֆիլմի համար։
* 1987` ՀԽՍՀ Պետական մրցանակ՝ «Խնդիրի նշան» ֆիլմի համար.
* 1998` Ռուսաստանի Դաշնության ժողովրդական արտիստ

**Այլ մրցանակներ, պարգևներ, առաջխաղացումներ և հանրային ճանաչում**
* 1988` «Նիկա» կինոմրցանակ լավագույն կանացի դերի համար («Վաղը պատերազմ էր», «Խնդիրի նշան», «Կարճ հանդիպումներ»)
* 1988` Ա.Դովժենկոյի անվան ոսկե մեդալ «Խբդիրի նշան» ֆիլմի համար
* 1990` «Նիկա» կինոմրցանակը երկրորդ պլանի լավագույն դերի համար («Խոնարհ գերեզմանատուն»)
* 2000` «Ճայը» թատերական մրցանակ լավագույն դերասանուհու համար («Փոխադարձ նամակագրության ճանապարհով»)
* Ստանիսլավ Սադալսկու հետ ներառվել է Քեմբրիջի միջազգային կենսագրական կենտրոնի «2000 ականավոր արվեստագետների 20-րդ դարի» ցանկում (2001 թվական)
* 2005` «Նիկա» կինոմրցանակ երկրորդ պլանի լավագույն դերասանուհու համար («Տյուներ»)
* 2006` «Ոսկե արծիվ» ֆիլմի մրցանակ լավագույն դերասանուհու համար («Տյուներ»)
* 2011` Նիկա ֆիլմի մրցանակ լավագույն դերասանուհու համար («Չինական տատիկը»)
* Ֆրանսիայի Արվեստի Ակադեմիայի Գրան Պրի.

## Վավերագրական ֆիլմեր և հեռուստատեսային հաղորդումներ
* «Նինա Ռուսլանովա. «Հաղորդման գամը»» («Առաջին ալիք», 2015 թվական)

## Մատենագրություն
* *Лындина Э. М.* Нина Русланова. М., 1990.

## Ծանոթագրություններ

## Արտաքին հղումներ
* Նինա Ռուսլանովան Ruskino.Ru կայքում
* Նինա Ռուսլանովան Biograph.ru կայքում
* 
* Ռուսլանովան Նինա Իվանովնան նշում է 65-ամյակը
* 

 
Կատեգորիա:21-րդ դարի դերասանուհիներ
Կատեգորիա:«Ոսկե արծիվ» մրցանակի դափնեկիրներ
Կատեգորիա:Դերասանուհիներ այբբենական կարգով
Կատեգորիա:Ե․ Վախթանգովի անվան թատրոնի անձինք
Կատեգորիա:Թատրոնի դերասաններ
Կատեգորիա:Խորհրդային դերասանուհիներ
Կատեգորիա:Ուկրաինացի դերասաններ
Կատեգորիա:Տրոեկուրովյան գերեզմանատանը թաղվածներ
Կատեգորիա:Ռուս հեռուստատեսային դերասանուհիներ
Կատեգորիա:Ռուս կինոդերասանուհիներ
Կատեգորիա:ՀԽՍՀ պետական մրցանակի դափնեկիրներ